**Cocoşul şi perla**

*La Fontaine*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un Cocoşel – el ştie cum-aflase

Tot scormonind o perlă minunată,

Şi s-a dus cu dânsa de îndată

La meşterul de pietre preţioase.

-„Cred că-i de preţ. Ţi-o dau, de vrei

să-mi dai pe ea un bob de mei!”

Tot cam aşa un june nătăfleţ

A moştenit un manuscris de preţ

Şi s-a dus cu el la un librar.

– Cred că e bun, deşi nu am habar.

(Doar asta-i treaba dumitale!)

Eu ţi l-aş da pe niscaiva parale…